امام محمد المہدی

امام محمد المہدی
 Imam Muhammad Al-Mehdi   ڄم پل:  15 شعبان 255ھ بمطابق 29 جولائی 869ء ، سامراء غیبت صغریٰ:  874ء - 941ء غیبت کبریٰ :  941ء توں تاحال بمقام سرمن رائے/سامراء ، عراق حیثیت :  ٻارہویں تے آخری شیعہ اثناعشری امام 
شیعہ عقیدے دے مطابق، امام مہدیؑ امام حسن عسکریؑ دے فرزند ہن تے او غیبت وچ ہن تے قیامت دے نیڑے ظہور فرمیسن تے اُنہاں دے ظہور دے نال دنیا وچ عدل تے انصاف دا دور دورہ تھیسی۔
پیدائش تے ابتدائی زندگی
امام مہدیؑ دی پیدائش 15 شعبان 255 ہجری کوں سامراء، عراق وچ تھئی۔ اُنہاں دے والد امام حسن عسکریؑ ہن تے والدہ نرجس خاتون ہن۔ اُنہاں دی پیدائش کوں خفیہ رکھا ڳیا کیوں جو اُوں وقت عباسی حکومت امامؑ دے وجود کوں خطرہ سمجھدی ہئی۔ امام مہدیؑ دی زندگی دے ابتدائی سالاں دے بارے معلومات محدود ہن، کیوں جو اُنہاں کوں ظالم حکمراناں توں بچاوݨ کیتے پوشیدہ رکھا ڳیا۔

غیبت صغریٰ
امام مہدیؑ دی غیبت دے دور کوں ݙو حصیاں وچ تقسیم کیتا ویندے، غیبت صغریٰ تے غیبت کبریٰ۔ غیبت صغریٰ 260 ہجری توں شروع تھئی تے تقریباً 70 سال تک جاری رہی۔ ایں دوران امامؑ مہدی دے چار نائب (سفیر) ہن، جنہاں دے ذریعے لوک امامؑ نال رابطہ کریندے ہن۔ اے سفیر امامؑ دے پیغامات لوکاں تک پُڄیندے ہن تے لوکاں دے سوالات دے جواب ݙیندے ہن۔
غیبت کبریٰ
329 ہجری وچ غیبت کبریٰ شروع تھئی، جیندے وچ امامؑ دا کوئی خاص نائب مقرر نی تھیا۔ ایں دور وچ امامؑ دا ظہور قیامت دے نیڑے تھیسی۔ شیعہ عقیدے دے مطابق، امام مہدیؑ دے ظہور دے نال دنیا وچ ظلم تے ناانصافی ختم تھیسی تے عدل تے انصاف دا دور شروع تھیسی۔

ظہور دے علامتاں
امام مہدیؑ دے ظہور دے کجھ نشان بیان کیتے ویندن، جنہاں وچ فتنے تے ظلم دا عام ہووݨ، زمین وچ فساد پھیلݨ، تے اہل ایمان دا انتظار کرݨ شامل ہن۔ اُنہاں دے ظہور دے بعد او دنیا کوں عدل تے انصاف نال بھر ݙیسن۔

عقیدے دی اہمیت
شیعہ عقیدے وچ امام مہدیؑ دا وجود تے اُنہاں دا ظہور یقین دا حصہ ہن۔ اُنہاں دے انتظار کوں عبادت سمجھا ویندے تے اِیں عقیدے دے نال ایمان دی تکمیل تھیندی ہئی۔
تحقیق، اسماعیل بھٹہ
حوالے